ਪਾਰਵਤੀ ਦੇਵੀ (ਲੱਦਾਖ ਸਿਆਸਤਦਾਨ)
ਰਾਣੀ ਪਾਰਵਤੀ ਦੇਵੀ ਡੈਸਕਿਟ ਵਾਂਗਮੋ ਲੱਦਾਖ ਦੀ ਰਾਣੀ ਮਾਂ ਹੈ  ਅਤੇ 6ਵੀਂ ਲੋਕ ਸਭਾ (1977-80) ਦੀ ਸਾਬਕਾ ਮੈਂਬਰ ਹੈ।

ਮੁੱਢਲਾ ਜੀਵਨ 
ਪਾਰਵਤੀ ਦਾ ਜਨਮ 1 ਮਈ 1934 ਨੂੰ ਖੰਗਸਰ ਪੈਲੇਸ ਵਿੱਚ ਲਾਹੌਲ ਦੇ ਸਭ ਤੋਂ ਵੱਡੇ ਸ਼ਾਹੀ ਘਰਾਣੇ, ਖੰਗਸਰ ਦੇ ਸ਼ਾਹੀ ਘਰ, ਜੋ ਕਿ ਇਸ ਸਮੇਂ ਹਿਮਾਚਲ ਪ੍ਰਦੇਸ਼ ਦੇ ਲਾਹੌਲ ਅਤੇ ਸਪਿਤੀ ਜ਼ਿਲ੍ਹੇ ਦਾ ਹਿੱਸਾ ਹੈ, ਵਿੱਚ ਨਿਆਮਾ ਵਾਂਗਯਾਲ ਦੇ ਘਰ ਹੋਇਆ ਸੀ। ਉਸ ਨੇ ਪੰਜਵੀਂ ਜਮਾਤ ਤੱਕ ਸਿੱਖਿਆ ਪ੍ਰਾਪਤ ਕੀਤੀ।

ਕਰੀਅਰ 
ਪਾਰਵਤੀ ਦੇਵੀ ਲੱਦਾਖ ਵਿੱਚ ਆਪਣੇ ਸਮਾਜਿਕ ਕੰਮਾਂ ਲਈ ਜਾਣੀ ਜਾਂਦੀ ਹੈ। 1958 ਵਿੱਚ ਉਹ ਲੇਹ ਦੀ ਲਾਗੂ ਕਰਨ ਵਾਲੀ ਕਮੇਟੀ, ਵੈਲਫੇਅਰ ਐਕਸਟੈਂਸ਼ਨ ਪ੍ਰੋਜੈਕਟ ਦੀ ਕਨਵੀਨਰ ਬਣ ਗਈ। 

1977 ਦੀਆਂ ਭਾਰਤੀ ਆਮ ਚੋਣਾਂ ਲਈ, ਇੰਡੀਅਨ ਨੈਸ਼ਨਲ ਕਾਂਗਰਸ (ਆਈ.ਐਨ.ਸੀ.) ਨੇ ਦੇਵੀ ਨੂੰ ਲੱਦਾਖ ਹਲਕੇ ਲਈ ਆਪਣਾ ਉਮੀਦਵਾਰ ਬਣਾਇਆ ਅਤੇ ਇਸਦੇ ਸਥਾਨਕ ਗੱਠਜੋੜ ਭਾਈਵਾਲ ਜੰਮੂ ਅਤੇ ਕਸ਼ਮੀਰ ਨੈਸ਼ਨਲ ਕਾਨਫਰੰਸ ਨੇ ਉਸਦਾ ਸਮਰਥਨ ਕੀਤਾ।  ਸਿਰਫ਼ ਇੱਕ ਆਜ਼ਾਦ ਉਮੀਦਵਾਰ ਉਸਦੇ ਵਿਰੁੱਧ ਖੜ੍ਹਾ ਸੀ ਅਤੇ ਜਿਸਨੂੰ ਉਸਨੇ 2,877 ਵੋਟਾਂ ਦੇ ਫਰਕ ਨਾਲ ਹਰਾ ਕੇ (ਉਸ ਦੇ 20,253 ਦੇ ਮੁਕਾਬਲੇ 23,130 ਪੋਲਿੰਗ) ਲੱਦਾਖ ਤੋਂ ਪਹਿਲੀ ਮਹਿਲਾ ਸੰਸਦ ਮੈਂਬਰ ਬਣੀ।   ਦੇਵੀ ਅਤੇ ਬੇਗਮ ਅਕਬਰ ਜਹਾਂ ਅਬਦੁੱਲਾ 1977 ਦੀਆਂ ਚੋਣਾਂ ਜਿੱਤਣ ਵਾਲੀਆਂ ਜੰਮੂ ਅਤੇ ਕਸ਼ਮੀਰ ਦੀਆਂ ਇਕੱਲੀਆਂ ਔਰਤਾਂ ਸਨ।  ਸਦਨ ਆਪਣਾ ਪੰਜ ਸਾਲ ਦਾ ਕਾਰਜਕਾਲ ਪੂਰਾ ਨਹੀਂ ਕਰ ਸਕਿਆ ਅਤੇ 1980 ਵਿੱਚ ਇੱਕ ਹੋਰ ਚੋਣ ਹੋਈ। ਇਸ ਵਾਰ ਨੈਸ਼ਨਲ ਕਾਨਫਰੰਸ ਨੇ ਲੱਦਾਖ ਤੋਂ ਆਪਣਾ ਉਮੀਦਵਾਰ ਖੜ੍ਹਾ ਕੀਤਾ ਹੈ।

ਹਵਾਲੇ 

20ਵੀਂ ਸਦੀ ਦੇ ਭਾਰਤੀ ਲੋਕ
20ਵੀਂ ਸਦੀ ਦੀਆਂ ਭਾਰਤੀ ਔਰਤਾਂ
ਜ਼ਿੰਦਾ ਲੋਕ
ਜਨਮ 1934
ਮਹਿਲਾ ਹਫ਼ਤਾ 2022 ਵਿੱਚ ਬਣਾਏ ਗਏ ਲੇਖ